open-index/open-wikipedia-markdown huggingface dataset:
Μαρία Κωνσταντάκη

Η **Μαρία Κωνσταντάκη** (Αθήνα , 26 Ιανουαρίου 1973 ) είναι Ελληνίδα ηθοποιός

## Βιογραφικό
Γεννήθηκε στην Αθήνα το 1973 όπου και μεγάλωσε, ενώ κατάγεται από την Ήπειρο (Ναζαίοι Άρτας). Τελειώνοντας το σχολείο, ξεκίνησε τις σπουδές της στο Παιδαγωγικό Τμήμα Νηπιαγωγών. Το 1998, στο δεύτερο έτος φοίτησής της πέρασε ταυτόχρονα στις Δραματική Σχολή Βεάκη κάνοντας παράλληλα σπουδές υποκριτικής.

### Κινηματογραφός
Το 1999, έκανε την πρώτη της εμφάνιση ως ηθοποιός στον κινηματογράφο συμμετέχοντας στην ταινία «Θηλυκή εταιρεία» σε σκηνοθεσία Νίκου Περάκη. Το 2001, έπαιξε στην ταινία μικρού μήκους «Είναι γρουσουζιά να δεις τη νύφη πριν το γάμο;» ενώ το 2002 πρωταγωνίστησε στη δραματική ταινία «Όσο υπάρχει αλκοόλ». Ακολούθησε η ταινία «Χαιρέτα μας τον πλάτανο» το 2004, ενώ μία ακόμη γνωστή συμμετοχή της στον κινηματογράφο ήταν στην ταινία «Ο Ηλίας του 16ου» τέσσερα χρόνια μετά. Το 2018, συμμετείχε στην κωμωδία «The Bachelor 3».

### Τηλεόραση
Έκανε το τηλεοπτικό της ντεμπούτο το 2003 με ένα μικρό ρόλο στην κοινωνική σειρά «Φιλί ζωής» στον ANT1. Το 2005, έπαιξε σε μία ιστορία της σειράς «Επτά Θανάσιμες Πεθερές» μαζί με τη Μάρθα Καραγιάννη. Έγινε ευρύτερα γνώστη από το ρόλο της γραμματέως στην κωμική σειρά της Μυρτώς Κοντοβά «Υπέροχα πλάσματα» τη σεζόν 2007-2008.

Το 2009, συνεργάστηκε ξανά με την Μυρτώ Κοντοβά στη σειρά «Μίλα Μου Βρώμικα». Εκεί υποδύθηκε την Αστερόπη Κωσταλέξη που μπλέκει ερωτικά με έναν celebrity τον περιοδικών ενώ ταυτόχρονα έλκεται ερωτικά και από έναν μουσικό, τον Τριαντάφυλλο. Ο ρόλος αυτός την έκανε ιδιαίτερα γνωστή στο ευρύ κοινό. Ακολούθησε ο ρόλος της επιπόλαιης Νέλλης στην κωμική σειρά «Με τα παντελόνια κάτω» σε σκηνοθεσία Βασίλη Θωμόπουλου τις σεζόν 2012-2014. Το 2014, έκανε μία έκτακτη εμφάνιση στη σειρά «Δια Ταύτα» σε σκηνοθεσία Λάκη Λαζόπουλου. Τη σεζόν 2014-2015 πρωταγωνίστησε μαζί με την Μαρία Σολωμού στην κωμική σειρά «Μάνα Χ Ουρανού». Την περίοδο 2015-2016 υποδύθηκε την Ντέπυ στη σειρά «Η χειρότερη εβδομάδα της ζωής μου» ενώ τη σεζόν 2016-2017 πρωταγωνίστησε στον τρίτο κύκλο της καθημερινής σειράς «Οι Συμμαθητές». 

### Ραδιόφωνο
Από το 2020 παρουσιάζει την εκπομπή «Easy breakfast» στο ραδιοφωνικό σταθμό Easy 97,2 με τον Στάθη Χριστοφορίδη.

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Θάνατοι τον Φεβρουάριο του 1976

## 11 Φεβρουαρίου
* Λι Τζέι Κομπ (64), Αμερικανός ηθοποιός

## 12 Φεβρουαρίου
* Σαλ Μινέο (37), Αμερικανός ηθοποιός

## Παραπομπές


Κατηγορία:Θάνατοι το 1976
Μπρίτανι Μπράουν

Η **Μπρίτανι Μπράουν** (*Brittany Brown*, γεν. 18 Απριλίου 1995) είναι Αμερικανίδα αθλήτρια του στίβου στα αγωνίσματα ταχύτητας. Το 2019, κέρδισε ένα απροσδόκητο αργυρό μετάλλιο στα 200 μέτρα γυναικών, με ατομικό ρεκόρ στα 22.22 δευτερόλεπτα. Είναι η χάλκινη Ολυμπιονίκης των 200 μέτρων από την διοργάνωση του 2024 στο Παρίσι.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες αθλήτριες δρόμων ταχύτητας
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Χάλκινοι Ολυμπιονίκες του στίβου
Κατηγορία:Αμερικανοί Ολυμπιονίκες
Μαγούλα Μεσσηνίας

Η **Μαγούλα** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Η Μαγούλα βρίσκεται σε υψόμετρο 64 μέτρα, ανάμεσα στον Μελιγαλά (έδρα του δήμου - 2 χλμ. ΒΔ.) και το Ζευγολατειό. Ως ξεχωριστός οικισμός αναφέρεται επίσημα το 1835 να προσαρτάται στον τότε δήμο Στενυκλήρου και το 1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη δημοτική ενότητα Μελιγαλά του Δήμου Οιχαλίας. Σύμφωνα με την απογραφή 2021 απογράφησαν 92 κάτοικοι ενώ με αυτήν του 2011 είχε 97.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Μίλα Μεσσηνίας

Το **Μίλα** είναι οικισμός της Πελοποννήσου στην Περιφερειακή Ενότητα Μεσσηνίας.

## Γεωγραφικά - ιστορικά στοιχεία
Το Μίλα βρίσκεται βορειοδυτικά του όρους Ιθώμη σε υψόμετρο 300 μέτρα και σε απόσταση περίπου 8 χλμ. δυτικά από τον Μελιγαλά (έδρα του δήμου). Το χωριό αναφέρεται από το 1690 αν και έχουν εντοπιστεί ευρήματα (συμπεριλαμβανομένου και του ναού του Ποσειδώνα) τα οποία πιστοποιούν ότι έχει κατοικηθεί από την Μυκηναϊκή περίοδο. Στην περιοχή και την  Τουρκοκρατία βρισκόταν ο οικισμός Ράμα ή Ραμοβούνι, στον οποίο γεννήθηκε ο Θεόδωρος Κολοκοτρώνης (3 Απριλίου 1770) γι' αυτό και υπάρχει (κάτω από μία βελανιδιά) έφιππος ανδριάντας του. Δίπλα είναι το εξωκλήσι της Βραχοπαναγίτσας, από τα θεμέλια του οποίου αναβλύζει μία πηγή. Στα βορειανατολικά του χωριού και σε απόσταση 2-3 χιλιομέτρων, είναι το μεσαιωνικό οχυρό Κάστρο του Μίλα.

## Διοικητικά στοιχεία
Στην Εκστρατεία του Μοριά καταγράφεται με την ονομασία *Myla* να υπάγεται στην Ανδρούσας (*Androusa*) και να έχει πληθυσμό 39 οικογένειες (συνολικά 221 άτομα) ενώ αργότερα στο "Αρχείον Ιωάννου Καποδίστρια" ως *Μύλα* στην επαρχία Ανδρούσης να έχει 39 οικογένειες (συνολικά 221 άτομα).

Ως ξεχωριστός οικισμός αναφέρεται επίσημα, μετά την ολοκλήρωση της Επανάστασης του 1821, γραμμένα *Μήλα*, το 1835 να ορίζονται έδρα του τότε δήμου Βαλύρας και το 1912 έδρα της κοινότητας Μήλα. Το 1940 το όνομα διορθώνθηκε σε Μίλα. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Κάστρο αποτελούν την ομώνυμη κοινότητα που υπάγεται στη δημοτική ενότητα Μελιγαλά του Δήμου Οιχαλίας. Σύμφωνα με την απογραφή 2021 απογράφησαν 32 κάτοικοι ενώ με αυτήν του 2011 είχε 68.

## Εξωτερικοί σύνδεσμοι

* Το μεσαιωνικό κάστρο του Μίλα στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Κάστρο Μεσσηνίας

Το **Κάστρο** είναι πολύ μικρός οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Το Κάστρο βρίσκεται στα βόρεια του όρους Ιθώμη σε υψόμετρο 170 μέτρα, σε απόσταση περίπου 7 χλμ. Δ.-ΒΔ.  από τον Μελιγαλά (έδρα του δήμου). Στα βορειοδυτικά του είναι το Βασιλικό, βορειοανατολικά η Καλλιρόη και νοτιοδυτικά η Μίλα. Το όνομά του οφείλεται στο παλιό μεσαιωνικό οχυρό Κάστρο του Μίλα. Ως ξεχωριστός οικισμός αναφέρεται επίσημα το 1897 να προσαρτάται στον τότε δήμο Ιθώμης. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί κοινότητα που υπάγεται στη δημοτική ενότητα Ανδανίας του Δήμου Οιχαλίας. Σύμφωνα με την απογραφή 2021 απογράφησαν 78 κάτοικοι ενώ με αυτήν του 2011 είχε 98.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Νεοχώρι Ιθώμης Μεσσηνίας

Το **Νεοχώρι** ή **Νεοχώρι Ιθώμης** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Το Νεοχώρι βρίσκεται σε υψόμετρο 60 μέτρα και σε απόσταση περίπου 7 χλμ. νοτιοδυτικά από τον Μελιγαλά (έδρα του δήμου) ενώ μέσα από το χωριό περνάει ο χείμαρρος Μαυροζούμενα που καταλήγει νοτιότερα στον ποταμό Πάμισο. 

Ως ξεχωριστός οικισμός αναφέρεται επίσημα για πρώτη φορά το 1879 ως Νεοχώρι Ιθώμης να προσαρτάται στον τότε δήμο Ιθώμης. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τον Κροντηρέ αποτελούν την κοινότητα Νεοχωρίου Ιθώμης που υπάγεται στη δημοτική ενότητα Μελιγαλά του Δήμου Οιχαλίας. Σύμφωνα με την απογραφή 2021 απογράφησαν 188 κάτοικοι ενώ με αυτήν του 2011 είχε 211.

Είναι τόπος καταγωγής της Μαρία Κάλλας.

## Δημογραφικά στοιχεία
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Σημείωση
Στην Μεσσηνία και τον Δήμο Δυτικής Μάνης υπάρχει το ομώνυμο χωριό Νεοχώρι Λεύκτρου ενώ στον Δήμο Μεσσήνης το Νεοχώρι Αριστομένους.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Χάρι Ουίνστον

Ο **Χάρι Ουίνστον** (, 1 Μαρτίου 1896 - 28 Δεκεμβρίου 1978) ήταν Αμερικανός κοσμηματοπώλης. Υπήρξε ιδιοκτήτης του διάσημου διαμαντιού Χόουπ (Diamond Hope), όπου αργότερα το έδωσε στο Ινστιτούτο Σμιθσόνιαν.

## Πρώτα χρόνια
Ο πατέρας του Ουίνστον, Τζέικομπ, ξεκίνησε μια μικρή επιχείρηση κοσμημάτων αμέσως μετά τη μετανάστευσή του στις Ηνωμένες Πολιτείες από την Ουκρανία.

Σε νεαρή ηλικία, ο Χάρι εργάστηκε στο κατάστημα του πατέρα του και σε ηλικία 12 ετών, αγόρασε ένα σμαράγδι δύο καρατίων από ένα ενεχυροδανειστήριο για μόλις 25 σεντς και δύο μέρες αργότερα το πώλησε για 800 δολάρια.

Ο Γουίνστον ξεκίνησε την δικιά του κατασκευή κοσμημάτωντο 1920 και άνοιξε το πρώτο κοσμηματοπωλείο στη Νέα Υόρκη το 1932.

Το 1926, απέκτησε τη συλλογή κοσμημάτων Arabella Huntington, η οποία ήταν σύζυγος του μεγιστάνα των σιδηροδρόμων E. Huntington για 1,2 εκατομμύρια δολάρια.

Η Arabella είχε συγκεντρώσει μία από τις μεγαλύτερες συλλογές κοσμημάτων Καρτιέ στον κόσμο, την οποία ο Γουίνστον αγόρασε μετά το θάνατό της, επανασχεδιαζόντας πάλι τα κοσμήματα με πιο μοντέρνο στυλ.

## Κληρονομική διάμαχη
Μετά τον θάνατο του Χάρι Ουίνστον το 1978, οι δύο γιοι του Ρόναλντ και Μπρους κληρονόμησαν την εταιρεία Harry Winston Inc, οι οποίοι μπήκαν σε μια δεκαετή μάχη για τον έλεγχο της εταιρείας.

Το 2000, ο Ρόναλντ Ουίνστον μαζί με έναν νέο επιχειρηματικό εταίρο, την Fenway Partners, αγόρασαν το μερίδιο που κατείχε ο Μπρους για 54,1 εκατομμύρια δολάρια.

## Παραπομπές


Κατηγορία:Αμερικανοί επιχειρηματίες
Συμμετοχή της Αλβανίας στους Θερινούς Ολυμπιακούς Αγώνες 2020

H **[[Αλβανία]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η ένατη εμφάνιση της χώρας στους αγώνες.

## Συμμετοχές

### Στίβος

; Δρόμοι

## Παραπομπές

Αλβανία
Θερινοί Ολυμπιακοί Αγώνες 2020
Τσουκαλαίικα Μεσσηνίας

Τα **Τσουκαλαίικα** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Τα Τσουκαλαίικα βρίσκονται σε απόσταση περίπου 5 χλμ. νοτιοανατολικά από το κέντρο του Μελιγαλά (έδρα του δήμου) και έχει υψόμετρο 100 μέτρα. Μέσα από το χωριό περνάει η ΕΟ Τριπόλεως - Καλαμάτας ενώ στη δυτική άκρη του ο Α/Δ Κόρινθος - Τρίπολη - Καλαμάτα. Βορειοανατολικά είναι ο Κατσαρός, νότια η Σκάλα και νοτιοδυτικά ο Σταθμός.

Ως ξεχωριστός οικισμός αναφέρεται επίσημα για πρώτη φορά το 1908 γραμμένα *Τσουκαλέϊκα* να απογράφονται στον τότε δήμο Οιχαλίας και το 1912 να ορίζονται έδρα της ομώνυμης νεοϊδρυθείσας κοινότητας. Το 1940 το όνομα διορθώθηκε σε Τσουκαλαίικα Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελούν κοινότητα που υπάγεται στη δημοτική ενότητα Μελιγαλά του Δήμου Οιχαλίας. Σύμφωνα με την απογραφή 2021 απογράφησαν 150 κάτοικοι ενώ με αυτήν του 2011 είχε 306. 

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Γενικές εκλογές της Ταϊλάνδης (2019)

Στην Ταϊλάνδη διεξήχθησαν **γενικές εκλογές** στις 24 Μαρτίου 2019. Ήταν οι πρώτες εκλογές από το 2014, οπότε κατέλαβε την εξουσία με στρατιωτικό πραξικόπημα ο στρατηγός Πραγιούθ Τσαν-ότσα, ο οποίος έγινε πρωθυπουργός, και οι πρώτες με το σύνταγμα του 2017.

Εξελέγησαν τα 500 μέλη της νέας Βουλής, καθώς η προηγούμενη διαλύθηκε μετά το πραξικόπημα.

Στις εκλογές έλαβαν μέρος συνολικά 77 κόμματα, συμπεριλαμβανομένων του Φέου Τάι, το οποίο υποστήριξε τον πρώην πρωθυπουργό Τακσίν Σιναουάτρα και το οποίο είχε την πλειοψηφία των εδρών στη βουλή πριν το πραξικόπημα, και το Δημοκρατικό Κόμμα , το οποίο ήταν το κύριο αντιπολιτευόμενο ως το πραξικόπημα. 

Οι εκλογές επικρίθηκαν ως μεροληπτικές υπέρ της χούντας από οργανώσεις των ανθρωπίνων δικαιωμάτων και εκλογικούς παρατηρητές.
  Η ανακοίνωση των αποτελεσμάτων καθυστέρησε κατ' επανάληψη. Τα οριστικά αποτελέσματα ανακοινώθηκαν στις 8 Μαΐου. Επίσης η ημερομηνία των εκλογών είχε λάβει αρκετές αναβολές, καθώς αρχικά ο Πραγιούτ είχε ανακοινώσει ότι εκλογές μπορεί να λάβουν χώρα στα τέλη του 2015, αναβάλλοντας την ημερομηνία για "κάπου μέσα στο 2016" και το 2017 ανακοίνωσε ότι δεσμευόταν την διεξαγωγή εκλογών μέχρι τον Νοέμβριο του 2018. Εκλογές τελικά έλαβαν χώρα στις 24 Μαρτίου 2019 

Παρότι το Παλάν Πρατσαράθ έλαβε τις περισσότερες ψήφους και κέρδισε 116 έδρες, το Φέου Τάι αναδείχθηκε το μεγαλύτερο κόμμα, με 136 έδρες. Οι περισσότερες από τις υπόλοιπες έδρες κερδήθηκαν από το Μέλλον Μπροστά, το Δημοκρατικό Κόμμα και το Μπουμτζαϊτάι. 

Το Κοινοβούλιο συνεδρίασε για πρώτη φορά με τη νέα του σύνθεση στις 24 Μαΐου και εξέλεξε τον Πραγιούθ στην πρωθυπουργία στις 5 Ιουνίου.

## Εκλογικό σύστημα
Οι εκλογές διενεργήθηκαν με ένα νέο μικτό σύστημα, με βάση το οποίο οι ψηφοφόροι έριξαν μία ψήφο για υποψήφιο σε εκλογική περιφέρεια και για πανεθνική κομματική λίστα, με την τελευταία να χρησιμοποιείται προκειμένου να επιτευχθεί αναλογική εκπροσώπηση. Με βάση το νέο σύνταγμα, ο πρωθυπουργός είναι απαραίτητα εκλεγμένο μέλος της βουλής και επιλέγεται από το κοινοβούλιο, το οποίο συμπεριλαμβάνει πλέον και 250 γερουσιαστές. Οι 350 βουλευτές εκλέγονται με πλειοψηφικό σύστημα.

Ο αριθμός των εκλογικών περιφερειών μειώθηκε από τις 400 σε 350. 

## Αποτελέσματα

## Παραπομπές


2019
Ταιλανδη
Σταθμός Μεσσηνίας

Ο **Σταθμός** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Ο Σταθμός βρίσκεται σε απόσταση περίπου 3 χλμ. νοτιοανατολικά από το κέντρο του Μελιγαλά (έδρα του δήμου) και έχει υψόμετρο 100 μέτρα.  Στα ανατολικά του χωριού περνάει ο Α/Δ Κόρινθος - Τρίπολη - Καλαμάτα ενώ δίπλα και νοτιοανατολικά είναι η Σκάλα. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Σκάλας. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με την Σκάλα   αποτελούν την κοινότητα Σκάλας που υπάγεται στη δημοτική ενότητα Μελιγαλά του Δήμου Οιχαλίας. Σύμφωνα με την απογραφή 2021 απογράφησαν 153 κάτοικοι ενώ με αυτήν του 2011 είχε 251. 

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Οιχαλίας
Στενύκλαρος Μεσσηνίας

Ο **Στενύκλαρος** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Ο Στενύκλαρος βρίσκεται βορειοανατολικά  του Μελιγαλά (έδρα του δήμου), σε απόσταση περίπου 4 χλμ. από το κέντρο του και 34 χλμ. ΒΔ. από την Καλαμάτα ενώ έχει υψόμετρο 90 μέτρα. Η ονομασία του  οφείλεται στην αρχαία πόλη Στενύκλαρο που βρισκόταν στην ευρύτερη περιοχή και ήταν η πρωτεύουσα στις πέντε πόλεις της Μεσσηνίας, όταν αυτή καταλήφθηκε από τον Κρεσφόντη. Επειδή όμως αυτό εξόργισε τους Δωριείς, γιατί τους εξίσωνε με τους Μεσσήνιους, άλλαξε γνώμη και καθόρισε μόνο τη Στενύκλαρο ως πόλη, όπου και εγκατέστησε τους Δωριείς (Στράβων 8,4,7).

## Ιστορικά - διοικητικά στοιχεία
Ο Άγγλος περιηγητής Ουίλιαμ Ληκ την αναφέρει ως *Alitouri* (Morea Ι, 78, 482) όπως και ο Γάλλος Φρανσουά Πουκεβίλ ("*Ταξίδιον εις Ελλάδα",* VI, 45). Στην Εκστρατεία του Μοριά καταγράφεται με την ονομασία *Alitouri* να υπάγεται στην Επαρχία Λεονταρίου (*Léondari*) → Τμήμα Λάκκων (*Section de Lakki*) και να έχει πληθυσμό 25 οικογένειες (συνολικά 68 άτομα) ενώ αργότερα στο "Αρχείον Ιωάννου Καποδίστρια" ως Στενύκλαρος στην Επαρχία Αρκαδίας να έχει 25 οικογένειες (συνολικά 68 άτομα).

Ως ξεχωριστός οικισμός αναφέρεται επίσημα, μετά την ολοκλήρωση της Επανάστασης του 1821, με την παλιά ονομασία *Αλειτούργοι*, το 1835 να προσαρτάται στον τότε δήμο Στενυκλήρου. Το 1912 ορίστηκε έδρα της ομώνυμης νεοϊδρυθείσας κοινότητας και το 1916 μετονομάστηκε σε Στενύκλαρος. Σύμφωνα με το σχέδιο Καλλικράτης και την τροποποίησή του Κλεισθένης Ι, αποτελεί κοινότητα που υπάγεται στη δημοτική ενότητα Μελιγαλά του Δήμου Οιχαλίας. Σύμφωνα με την απογραφή 2021 απογράφησαν 33 κάτοικοι ενώ με αυτήν του 2011 είχε 46. 

## Εξωτερικοί σύνδεσμοι

* Πόλεις και χωριά της Μεσσηνίας: Στενύκλαρος στον ιστότοπο https://messinia.mobi/.

## Παραπομπές


Κατηγορία:Δήμος Οιχαλίας
Κατηγορία:Χωριά της περιφερειακής ενότητας Μεσσηνίας
Πέδρο Άρτσε

Ο **Πέδρο Άρτσε Λαταπί** (ισπ. *Pedro Arce Latapí*) είναι Μεξικανός ποδοσφαιριστής, ο οποίος αγωνίζεται ως μεσοεπιθετικός για τον Πανιώνιο.

## Σταδιοδρομία
Ο Πέδρο Άρτσε γεννήθηκε στις 25 Νοεμβρίου 1991 στο Σαλτίγιο. Σε ηλικία 18 ετών μετακόμισε στη Βαρκελώνη, όπου και αγωνίστηκε στην ομάδα νέων της Φουντασιόν Μαρσέτ. Λίγο αργότερα υπέγραψε συμβόλαιο με την ελβετική ΦΚ Μπολμ, με την οποία αγωνίστηκε σε 10 αγώνες. Υπέγραψε το πρώτο του επαγγελματικό συμβόλαιο με την Βέροια, ενώ αγωνίστηκε ως δανεικός στην Αναγέννηση Γιαννιτσών και στον Α.Ο. Καβάλα.

Ο Άρτσε έκανε το επαγγελματικό του ντεμπούτο με τη Βέροια στην εντός έδρας νίκη με 2-0 επί της Νίκης Βόλου. Ο ίδιος παρέμεινε στη Βέροια μέχρι το 2017, οπότε και υπέγραψε συμβόλαιο με την Κλουμπ Αμέρικα στις 15 Ιουνίου.

Στις 6 Φεβρουαρίου 2019, ο Άρτσε υπέγραψε συμβόλαιο με τον Πανιώνιο. Ο ίδιος σκόραρε το πρώτο του γκολ με τον Πανιώνιο στο 66ο λεπτό του αγώνα με τον Άρη τη στιγμή που η ομάδα του αγωνιζόταν με 10 παίκτες. Ο αγώνας έληξε με σκορ 1-1.

## Παραπομπές


Κατηγορία:Μεξικανοί ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Αναγέννησης Γιαννιτσών
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Κλουμπ Αμέρικα
Κατηγορία:Ποδοσφαιριστές Πανιωνίου
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Θάνατοι τον Οκτώβριο του 1976

## 14 Οκτωβρίου
* Έντιθ Έβανς (88), Βρετανίδα ηθοποιός του θεάτρου

## 15 Οκτωβρίου
* Κάρλο Γκαμπίνο (74), Ιταλο-Αμερικανός γκάνγκστερ

## Παραπομπές


Κατηγορία:Θάνατοι το 1976
Navios Maritime Holdings

Η **Navios Maritime Holdings** Inc. ("Navios") είναι μια παγκόσμια ναυτιλιακή και εφοδιαστική εταιρία που εστιάζεται στη μεταφορά και τη μεταφόρτωση εμπορευμάτων ξηρού φορτίου, όπως σιδηρομεταλλεύματος, άνθρακα και σιτηρών. Η Navios δημιουργήθηκε το 1954 από την US Steel για τη μεταφορά σιδηρομεταλλεύματος στις ΗΠΑ και την Ευρώπη. Από τότε, η Navios έχει διαφοροποιηθεί γεωγραφικά και επέκτεινε το φάσμα των επιχειρηματικών δραστηριοτήτων της.

Η Navios είναι εισηγμένη στο Χρηματιστήριο της Νέας Υόρκης ως "NYSE: NM".

Η Navios South American Logistics Inc. - είναι θυγατρική του ομίλου "Navios", διαθέτει ένα λιμάνι / αποθήκη μεταφόρτωσης στην Ουρουγουάη, λιμενική εγκατάσταση στην Παραγουάη και μια καλά οργανωμένη επιχείρηση φορτηγίδων και καμποτάζ για διάφορα προϊόντα.

Η Navios διατηρεί γραφεία στον Πειραιά, την Νέα Υόρκη-ΗΠΑ, στο Μοντεβιδέο-Ουρουγουάη, την Αμβέρσα-Βέλγιο, το Μπουένος Άιρες-Αργεντινή και την Ασουνσιόν-Παραγουάη. Ο Όμιλος Navios περιλαμβάνει εταιρίες Navios Maritime Partners LP, εισηγμένες στο Χρηματιστήριο της Νέας Υόρκης με το σύμβολο «NYSE: NMM» και Navios Maritime Acquisition Corporation, εισηγμένες στο Χρηματιστήριο της Νέας Υόρκης με το σύμβολο «NYSE: NNA». Συνολικά, ο όμιλος Navios ελέγχει 99 πλοία (ιδιόκτητα και μακροπρόθεσμα ναυλωμένα) και περίπου 10,7 εκατομμύρια dwt (70 πλοία ξηρού φορτίου χύδην = 7,4 εκατομμυρίων dwt και 29 πλοία τάνκερ = 3,3 εκατομμυρίων dwt).

## Αναφορές


Κατηγορία:Ναυτιλιακές επιχειρήσεις
Soul Kitchen (τραγούδι)

Το "**Soul Kitchen**" είναι τραγούδι του αμερικανικού ροκ συγκροτήματος The Doors το οποίο συμπεριλήφθηκε στον πρώτο δίσκο του συγκροτήματος *[[The Doors (άλμπουμ)|The Doors]]*. Χρόνια μετά τη κυκλοφορία του, το κομμάτι παρουσιάστηκε στην γνωστή ταινία *[[Forrest Gump]]*. 

## Σύνθεση
Ο τραγουδιστής των Doors, Τζιμ Μόρισον έγραψε τους στίχους το καλοκαίρι του 1965, για το εστιατόριο όπου συνήθιζε να τρώει στο Βένις (Λος Άντζελες) που ονομάζονταν "Olivia's".  

To riff της κιθάρας εμπνεύστηκε από το κομμάτι "Papa’s Got a Brand New Bag", του Τζέιμς Μπράουν.

## Διασκευές
Το κομμάτι έχει υποστεί και αρκετές διασκευές, μια από τις πιο γνωστές είναι των X το οποίο κυκλοφόρησε το 1980 στον πρώτο τους δίσκο *[[:en:Los Angeles (X album)|Los Angeles]]*. Ο Μπάντι Ριτς διασκεύασε το κομμάτι σε ένα live το 1969. Το έχουν διασκευάσει επίσης οι Echo and the Bunnymen. Επίσης είναι γνωστή η διασκευή της Πάττι Σμιθ το οποίο κυκλοφόρησε το 2007 στον δίσκο της *[[:en:Twelve (album)|Twelve]]*.

## Μέλη
Το ***Soul Kitchen*** ηχογραφήθηκε από τους εξής μουσικής:

**Οι Doors**
* **[[Τζιμ Μόρισον]]***φωνητικά*
* **[[Ρόμπι Κρίγκερ]]***κιθάρα*
* **[[Ρέι Μάνζαρεκ]]***πλήκτρα*
* **[[Τζον Ντένσμορ]]***τύμπανα*

**Γκεστ συμμετοχές**
* **Λάρι Νέτσελ***μπάσο*

## Παραπομπές


## Εξωτερικοί σύνδεσμοι
*Lyrics of this song  on MetroLyrics

Κατηγορία:Τραγούδια των The Doors
Κατηγορία:Τραγούδια του 1967
Χακίμ (Αιγύπτιος τραγουδιστής)

Ο **Αμπντέλ Χακίμ Αμπντέλ Σαμάλ Καμέλ** (, γεννήθηκε στις 7 Οκτωβρίου 1962), γνωστός από το μονώνυμο **Χακίμ** (), είναι Αιγύπτιος λαϊκός τραγουδιστής. Εκτός από τα διάφορα άλμπουμ τα οποία έχει κυκλοφορήσει, στις 11 Δεκεμβρίου 2006 ήταν ο πρώτος άνθρωπος από Αραβικό κράτος ο οποίος τραγούδησε σε συναυλία κατά την απονομή του βραβείου Νόμπελ Ειρήνης.

## Βιογραφία
Ο Χακίμ γεννήθηκε στην Μαγκάγκα, μια μικρή πόλη στο κυβερνείο Ελ Μίνια της Αιγύπτου. Μεγάλωσε με τον ήχο της μουσικής Σα'αμπί, η οποία εκπροσωπεί την εργατική και χαμηλότερη τάξη. Θαύμαζε τον μεγάλο τραγουδιστή του Σα'αμπί Αχμέντ Ανταουίγια. Αναφέρεται ότι ξεκίνησε να τραγουδά στην ηλικία των 8 ετών και εξασκούταν στο μαβαβίλ, τις φωνητικές διεργασίες που ξεκινούν το τραγούδι Σα'αμπί. Σχημάτισε ένα συγκρότημα ενώ ήταν στο λύκειο, αποφοίτησε στο Κάιρο και επέστρεψε στη Μίνια για να συνεχίσει την εργασία του στη μουσική, πριν μετακομίσει στο Κάιρο.

## Μουσικά είδη

* Σααμπί
* Μεσανατολίτικη
* Μπέλι ντανς
* Αλ τζιλ
* Αιγυπτιακή μουσική
* Παγκόσμια μουσική

## Δισκογραφία

* *Nazra* (1992)
* *Nar* (1994)
* *Efred* (1997)
* *Hayel* (1998)
* *Yaho* (2000)
* *The Lion Roars - Hakim Live In America (2000)*
* *Talakik* (2002)
* *Taminy Alek* (2004)
* *El Youm Dol* (2004)
* *Kolo Yoross* (2005)
* *Lela* (2006) (με τον Τζέιμς Μπράουν και τον Στίβι Γουόντερ)
* "Tigy Tigy" (με τον Ντον Ομάρ) (2007)
* *Ya Mazago* (2011)
* Ala Wadaak (2017)

## Παραπομπές


## Εξωτερικοί σύνδεσμοι

* Ο βασιλιάς της αιγυπτιακής μουσικής Σααμπί
* 

Κατηγορία:Αιγύπτιοι τραγουδιστές
Πρόεδρος του Μαυρίκιου

Ο **Πρόεδρος του [[Μαυρίκιος|Μαυρίκιου]]** () είναι το ανώτερο αξίωμα στη Δημοκρατία του Μαυρίκιου και ο αρχηγός κράτους. Εκλέγεται από τα μέλη της Εθνοσυνέλευσης με πρόταση που καταθέτει ο Πρωθυπουργός. Καθώς το πολίτευμα στη χώρα είναι κοινοβουλευτική δημοκρατία, τα καθήκοντα του Προέδρου είναι εθιμοτυπικά. Η εκλογή του γίνεται από την Εθνοσυνέλευση, όπως ορίζεται από το Σύνταγμα του Μαυρίκιου. Η επίσημη κατοικία του είναι ο Προεδρικός Οίκος (State House). Ο Πρόεδρος πρέπει να είναι τουλάχιστον 40 ετών σε ηλικία και να μην ανήκει σε κανένα πολιτικό κόμμα. Από τις 2 Δεκεμβρίου 2019 πρόεδρος είναι ο Πριθβιράισινγκ Ρούπουν.

## Καθήκοντα
Εκτός από αρχηγός κράτους, ο Πρόεδρος είναι και αρχηγός των Ενόπλων Δυνάμεων του Μαυρίκιου.

Σε περίπτωση θανάτου, παραίτησης ή απομάκρυνσης του Προέδρου, ο Αντιπρόεδρος - άντρας ή γυναίκα - αναλαμβάνει την προεδρία υπηρεσιακά. Σε περίπτωση αδυναμίας, θανάτου, παραίτησης ή καθαίρεσης και του Αντιπροέδρου, υπηρεσιακά την προεδρία αναλαμβάνει ο Ανώτατος Δικαστής του Μαυρίκιου.

Τον Δεκέμβριο του 2014 οι ψηφοφόροι καταψήφισαν τις προτάσεις να δοθούν επιπλέον εξουσίες στον Πρόεδρο.

## Κατάλογος προέδρων

## Παραπομπές


*
Αντιπρόεδρος του Μαυρικίου

Ο **Αντιπρόεδρος του [[Μαυρίκιος|Μαυρίκιου]]** () είναι το δεύτερο τη τάξει αξίωμα  στη Δημοκρατία του Μαυρίκιου. Καθώς το πολίτευμα στη χώρα είναι κοινοβουλευτική δημοκρατία, τα καθήκοντα του Αντιπροέδρου είναι εθιμοτυπικά. Η εκλογή του γίνεται από την Εθνοσυνέλευση, όπως ορίζεται από το Σύνταγμα του Μαυρίκιου. Η θέση παρέμεινε κενή από τον Νοέμβριο του 2019 οπότε παραιτήθηκε ο Μπάρλεν Βιαπούρι. 

## Καθήκοντα
Σε περίπτωση θανάτου, παραίτησης ή απομάκρυνσης του Προέδρου, ο Αντιπρόεδρος - άντρας ή γυναίκα - αναλαμβάνει την προεδρία υπηρεσιακά. Ωστόσο, δεν μπορεί να γίνει πρόεδρος σε περίπτωση καθαίρεσης, θανάτου ή παραίτησης του αρχηγού κράτους, παρά μόνο να χριστεί υποψήφιος διάδοχος του προέδρου από το κοινοβούλιο. Αν εκλεγεί, τότε αρχίζει η πλήρης θητεία του στην προεδρία, της οποίας η διάρκεια είναι πέντε χρόνια.

## Κατάλογος αντιπροέδρων
Ακολουθεί λίστα με τους αντιπροέδρους του Μαυρίκιου από τότε που η χώρα έγινε δημοκρατία, το 1992, μέχρι σήμερα.

 Απεβίωσε εν ενεργεία

## Παραπομπές


*
Αντζίντι Τσετιάρ

Ο **Αντζίντι Τσετιάρ** (Angidi Verriah Chettiar, (அங்கிடி செட்டியார்),  1928-2010) ήταν πολιτικός από τον Μαυρίκιο. Υπηρέτησε δύο φορές ως Αντιπρόεδρος του Μαυρίκιου ως τον θάνατό του τον Σεπτέμβριο του 2010.
 Στη διάρκεια όλης της πολιτικής του σταδιοδρομίας, παρέμεινε θερμός οπαδός και μέλος του Εργατικού Κόμματος.

## Πρώτα χρόνια
Γεννήθηκε στην επαρχία Βιρουντουναγκάρ του ινδικού κρατιδίου Ταμίλ Ναντού στις 29 Απριλίου 1928 και καταγόταν από οικογένεια εμπόρων. Σε ηλικία 10 ετών εγκαταστάθηκε στον Μαυρίκιο. 

## Πολιτική σταδιοδρομία
Επί 50 και πλέον έτη υπηρέτησε στο Εργατικό Κόμμα του Μαυρίκιου και είχε την ευθύνη των οικονομικών του κόμματος (ταμίας/θησαυροφύλακας). Διετέλεσε βουλευτής επί μακρόν προτού γίνει αντιπρόεδρος Το 1980 έγινε υπουργός στην κυβέρνηση του Σερ Σιγουσάγκουρ Ραμγκούλαμ από το 1980 ως το 1982.

Για πρώτη φορά υπηρέτησε στην αντιπροεδρία από το 1997 ως το 2002. Έγινε για μικρό χρονικό διάστημα υπηρεσιακός πρόεδρος της χώρας μετά την παραίτηση του Κασάμ Ουτίμ το 2002. Ωστόσο, ο Τσετιάρ παραιτήθηκε σύντομα, αρνούμενος να υπογράψει το αμφιλεγόμενο αντιτρομοκρατικό νομοσχέδιο, δηλώνοντας ότι το νομοσχέδιο εκείνο έκανε διακρίσεις σε βάρος των Μουσουλμάνων. Με βάση τη σειρά της διαδοχής, πρόεδρος έγινε ο επικεφαλής δικαστής του Ανωτάτου Δικαστηρίου, Αριράνγκα Πιλάι.

Έπειτα από την επιστροφή του Εργατικού πρωθυπουργού Ναβίν Ραμγκούλαμ στην εξουσία, ο Τσετιάρ επαναδιορίστηκε αντιπρόεδρος της χώρας του  για δεύτερη θητεία, από τον πρόεδρο Άνρουντ Τζάγκνοτ, το 2007.

Απεβίωσε κατά τη διάρκεια της θητείας του ως αντιπροέδρου στις 15 Σεπτεμβρίου 2010. Υπέφερε από προβλήματα υγείας για λίγους μήνες πριν τον θάνατό του. Κατέλιπε 4 γιους και μία κόρη. Άλλος ένας γιος είχε ήδη πεθάνει πριν τον αντιπρόεδρο.

## Παραπομπές


Κατηγορία:Πρόεδροι του Μαυρίκιου
Κατηγορία:Αντιπρόεδροι του Μαυρίκιου
Λουσακιές Χανίων

Οι **Λουσακιές** (επίσημο:  αι **Λουσακιαί**) είναι χωριό και έδρα ομώνυμης κοινότητας του δήμου Κισσάμου στην περιφερειακή ενότητα Χανίων της Κρήτης. Βρίσκονται περίπου 8 χιλιόμετρα νοτιοδυτικά από το Καστέλλι Κισάμου, σε υψόμετρο 260 μέτρων.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Lussachies*, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως *Lussachies* με 438 κατοίκους και ο Φραντσέσκο Μπαζιλικάτα το 1630 αναφέρει το χωριό ως *Lussachies*.

Στην αιγυπτιακή απογραφή του 1834 αναφέρεται ότι είχε 40 χριστιανικές και 6 τουρκικές οικογένειες. Το 1881 ανήκε στον δήμο Καστελίου και σύμφωνα με την απογραφή είχαν 456 χριστιανούς κατοίκους και 5 Τούρκους. Στην απογραφή του 1900 είχε 465 κατοίκους και υπαγόταν στον ίδιο δήμο. Στις απογραφές του 1920  είχε οριστεί έδρα ομώνυμου αγροτικού δήμου. Το 1925 οι Λουσακιές ορίστηκαν έδρα ομώνυμης κοινότητας, μέχρι την Καποδιστριακή διοικητική διαίρεση το 1997, όταν εντάχθηκαν στον δήμο Κισσάμου.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο νεκροταφείο του χωριού βρίσκεται ο βυζαντινός ναός των Αγίων Πολυκάρπου, Χαραλάμπους και Νικολάου. Είναι σταυροειδής ναός μετά τρούλου, με κυλινδρικό θόλο και νάρθηκα. Ένας ακόμη βυζαντινός ναός, αφιερωμένος στην Παναγία, βρίσκεται στο κοντινό χωριό Ζαχαριανά.

Επίσης στο πρώην δημοτικό σχολείο του χωριού έχει σχεδιαστεί να λειτουργήσει Μουσείο Κρητικών Μουσικών.

## Διοικητικά στοιχεία
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοιδρυθείσας κοινότητας. Σύμφωνα με το σχέδιο Καλλικράτης και με την τροποποίησή του Κλεισθένης Ι, μαζί με τους οικισμούς Γαλουβάς, Ζαχαριανά, Μεράδα, Μετόχι και Φτερόλακκα αποτελούν την κοινότητα Λουσακιών που υπάγεται στη δημοτική ενότητα Κισσάμου του δήμου Κισσάμου ενώ σύμφωνα την απογραφή του 2011 έχει πληθυσμό 127 κατοίκους.

Δείτε ***[[Κοινότητα Λουσακιών]]***

## Παραπομπές


## Εξωτερικοί σύνδεσμοι
* Πολιτιστικός Σύλλογος Λουσακιών

Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Ιωήλ (προφήτης)

Ο **Ιωήλ** είναι ένας από τους 12 μικρούς (ελάσσονες) προφήτες της Παλαιάς Διαθήκης, ήταν γιος του Βαθουήλ και θεωρείται άγιος από την Ορθόδοξη και Ρωμαιοκαθολική Εκκλησία, επειδή κατά τα λεγόμενα της Βίβλου προείδε την εμφάνιση του Αγίου Πνεύματος την ημέρα της Πεντηκοστής, γι’ αυτό καλείται επίσης "*Προφήτης της Πεντηκοστής*". Οι περισσότεροι ερευνητές συγκλίνουν στην άποψη ότι έζησε μετά τη Βαβυλώνιο Αιχμαλωσία, μεταξύ 500 και 400 π.Χ. κι έδρασε στην Ιουδαία όπου και γεννήθηκε με επίκεντρο την Ιερουσαλήμ. Είναι συγγραφέας του ομώνυμου βιβλίου της Παλαιάς Διαθήκης, γνωστό από την περιγραφή της τρομερής επιδρομής των ακρίδων στην Ιουδαία, που θεωρήθηκε ως προμήνυμα της ημέρας της κρίσης του Γιαχβέ. 

Κατά πολλών χρόνων παράδοση το σώμα του τάφηκε στην πόλη Gush Halav της Γαλιλαίας (σημερινή Jish, 60 χλμ βορειοανατολικά της Ναζαρέτ).

Η μνήμη του τιμάται κάθε χρόνο στις 19 Οκτωβρίου.

## Όνομα
Το όνομά του ( - *Yōʾēl - Γιοέλ)* προέρχεται απο το όνομα του Θεού της Βίβλου (ΓΧΒΧ) και την Σημιτική λέξη "ελ" που σημαίνει Θεός. Μεταφράστηκε λοιπόν "Γιαχβέ ως Θεός" δηλαδή αυτός που έχει ως Θεό τον Γιαχβέ.

## Παραπομπές


## Εξωτερικοί σύνδεσμοι
* 

Κατηγορία:Προφήτες της Εβραϊκής Βίβλου
Κατηγορία:Προφήτες της Καθολικής και της Ορθόδοξης Εκκλησίας
Κατηγορία:Προφήτες του Χριστιανισμού
Κατηγορία:Προφήτες του Ιουδαϊσμού
Κατηγορία:Προφήτες του Ισλάμ
Κατηγορία:Άγιοι της Ορθόδοξης Εκκλησίας
Κατηγορία:Χριστιανοί άγιοι από την Παλαιά Διαθήκη
Κάμιλ Λατσίνσκι

Ο **Κάμιλ Λατσίνσκι** (*Kamil Łączyński*, ορθή ελληνική απόδοση: Κάμιλ Γουοντσίνσκι, γενν. 17 Απριλίου 1989) είναι Πολωνός καλαθοσφαιριστής, ο οποίος παίζει αγωνίζεται ως πόιντ γκαρντ για τη Σλασκ Βρότσουαφ και την Εθνική Πολωνίας. 

## Σταδιοδρομία σε συλλόγους
Ο Λατσίνσκι ξεκίνησε τη σταδιοδρομία του το 2005, από την Πολόνια Βαρσοβίας. Τα επόμενα χρόνια, αγωνίστηκε για τις ΑΖΣ Κοσάλιν, ΜΟΣιΡ Κρόσνο, Ρόσα Ράντομ και Κούτνο. 

Στις 4 Ιουνίου 2018, κέρδισε το πρώτο του Πρωτάθλημα Πολωνίας με τη Βλοτσλάβεκ, ύστερα από τη νίκη με 65-73 επί της Σταλ Όστρουβ Βιελκοπόλσκι στον 6ο αγώνα της σειράς των τελικών. Ονομάστηκε ο Πολυτιμότερος Παίκτης των Τελικών, με μέσο όρο 10,8 πόντους και 4,8 ασίστ κατά τη διάρκεια των έξι αγώνων της σειράς. 

Στις 22 Αυγούστου 2019, υπέγραψε με τη Σλασκ Βρότσουαφ.

## Διεθνής σταδιοδρομία
Με την Εθνική Πολωνίας αγωνίστηκε στο Παγκόσμιο Κύπελλο 2019, όπου η ομάδα κατέλαβε την 8η θέση. 

## Παραπομπές


Κατηγορία:Πολωνοί καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Πολόνια Βαρσοβίας
Κατηγορία:Καλαθοσφαιριστές πολωνικών συλλόγων
Κατηγορία:Καλαθοσφαιριστές ΑΖΣ Κοσάλιν
Κατηγορία:Καλαθοσφαιριστές ΚΚΚ ΜΟΣιΡ Κρόσνο
Κατηγορία:Καλαθοσφαιριστές Ρόσα Ράντομ
Κατηγορία:Καλαθοσφαιριστές ΚΚΣ Προ-Μπάσκετ Κούτνο
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Σλασκ Βρότσουαφ
Σταρτ Λούμπλιν

Η **Σταρτ Λούμπλιν** (*Start Lublin*), για λόγους χορηγίας **Βικάνα Σταρτ ΣΑ Λούμπλιν** (*Wikana Start SA Lublin*), είναι πολωνικός σύλλογος καλαθοσφαίρισης, με έδρα το Λούμπλιν. Συμμετέχει στο Πρωτάθλημα Πολωνίας (κορυφαία κατηγορία) από τη σεζόν 2014-15. Η αρένα για τους εντός έδρας αγώνες της είναι η Γκλόμπους (*Globus*), χωρητικότητας 5.000 ατόμων. Η ομάδα καλαθοσφαίρισης είναι κομμάτι της ΜΚΣ Σταρτ Λούμπλιν, όπου διαθέτει επίσης τμήματα σκακιού και στίβου. 

## Ιστορία
Η ΜΚΣ Σταρτ Λούμπλιν ιδρύθηκε το 1953, μαζί με την ομάδα καλαθοσφαίρισης. Το καλοκαίρι του 2014, η ομάδα έλαβε μία wild card από τη διοργανώτρια αρχή της PLK, λόγω της επέκτασης από 12 σε 16 ομάδες. 

## Ονομασίες
Για λόγους χορηγίας, ο σύλλογος έχει υπάρξει γνωστός με διάφορες ονομασίες: 

## Σεζόν ανά σεζόν

## Παραπομπές


Κατηγορία:ΜΚΣ Σταρτ Λούμπλιν
Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1953
Κατηγορία:Αθλητισμός στο Λούμπλιν
Πηνελόπη Πιτσούλη

Η **Πηνελόπη Πιτσούλη** (Θεσσαλονίκη, 3 Οκτωβρίου 1947) είναι Ελληνίδα κωμική ηθοποιός.

## Βιογραφία
Γεννήθηκε στη Θεσσαλονίκη όπου και μεγάλωσε. Τελειώνοντας το σχολείο πέρασε στη Φιλοσοφική Σχολή όμως τελικά ξαναέδωσε πανελλήνιες και πέρασε Τμήμα Νηπιαγωγών στα Ιωάννινα. Τελικά σε ηλικία 19 ετών, αποφάσισε να γίνει ηθοποιός. Έτσι ξεκίνησε τις σπουδές της στη Δραματική σχολή του Δημήτρη Κωνσταντινίδη από όπου αποφοίτησε κάποια χρόνια μετά.

Ξεκίνησε την καριέρα της ως ηθοποιός στις αρχές της δεκαετίας του 1980. Έχει κάνει δουλειές τόσο σε τηλεόραση, όσο και σε θέατρο και κινηματογράφο. Κάποιες από τις πολύ δημοφιλείς συμμετοχές της στην τηλεόραση ήταν στις σειρές *[[Οι Στάβλοι της Εριέτας Ζαΐμη|Οι στάβλοι της Εριέτας Ζαΐμη]]*, Δέκα Λεπτά Κήρυγμα, Σαν τον σκύλο με τη γάτα, *Πολυθρόνα για τρεις*, *[[Επτά Θανάσιμες Πεθερές|Επτά θανάσιμες πεθερές]]* και *[[Με τα παντελόνια κάτω]]. Τις σεζόν 2020-2023 έπαιξε στις σειρές [[Χαιρέτα μου τον Πλάτανο]], Συμπέθεροι από τα Τίρανα και Μαίρη, Μαίρη, Μαίρη των [[Μιχάλης Ρέππας - Θανάσης Παπαθανασίου|Ρέππα και Παπαθανασίου]].*Στον κινηματογράφο οι ερμηνείες της που ξεχωρίζουν ήταν στις ταινίες *[[Safe Sex]]* και *Αυστηρώς κατάλληλο.*

## Προσωπική ζωή
Είναι παντρεμένη με τον συγγραφέα και σεναριογράφο Γιώργο Χασάπογλου με τον οποίο απέκτησαν έναν γιο, τον Άγγελο και μία κόρη.

## Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
ΜΚΣ Νταμπρόβα Γκουρνίτσα (καλαθοσφαίριση)

Η **ΜΚΣ Νταμπρόβα Γκουρνίτσα** (*MKS Dąbrowa Górnicza*), είναι πολωνικός επαγγελματικός σύλλογος καλαθοσφαίρισης με έδρα τη Νταμπρόβα Γκουρνίτσα. Η ομάδα παίζει σήμερα στο Πρωτάθλημα Πολωνίας (PLK). 

## Ιστορία
Το τμήμα καλαθοσφαίρισης της ΜΚΣ Νταμπρόβα Γκουρνίτσα ιδρύθηκε το 1992. Το 2003, ο σύλλογος άρχισε να αγωνίζεται στην τρίτη εθνική κατηγορία. Έπαιξε για αρκετά χρόνια στη 2 Λίγκα, μέχρι που κέρδισε το πρωτάθλημα τη σεζόν 2007-08 και προήχθη. 

Η ομάδα παρέμεινε στην 1 Λίγκα για τις επόμενες 6 σεζόν. Τη σεζόν 2009-10, η ομάδα βρέθηκε κοντά στην άνοδο στην κορυφαία κατηγορία, αλλά απέτυχε να νικήσει τη Σιάρκα Ταρνόμπζεγκ στα πλει οφ ανόδου. 

Η ομάδα έλαβε μία wild card για τη σεζόν 2014-15 της PLK, λόγω της επέκτασης της από 12 σε 16 ομάδες. 

## Σεζόν ανά σεζόν

## Παραπομπές


Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1992
Κατηγορία:Νταμπρόβα Γκουρνίτσα
Τρεφλ Σόποτ

Η **Τρεφλ Σόποτ** (*Trefl Sopot*) είναι πολωνικός επαγγελματικός σύλλογος καλαθοσφαίρισης με έδρα το Σόποτ. Η ομάδα παίζει στο Πρωτάθλημα Πολωνίας (PLK). Ο σύλλογος ιδρύθηκε ως αντικατάσταση της Πρόκομ Ασέκο Σόποτ, που έφυγε από το Σόποτ για τη Γκντίνια το 2009. 

## Ιστορία
Η ομάδα ιδρύθηκε ως σύλλογος φοίνικας με μία νέα εταιρική ταυτότητα, μετά την απόφαση της Πρόκομ Ασέκο Σόποτ να εγκατασταθεί στη Γκντίνια. Στην εναρκτήρια σεζόν, ο σύλλογος έπαιξε στο γήπεδο Hali 100-lecia. Στην αρχή της σεζόν 2010-11, μετακόμισε στην Ergo Arena, χωρητικότητας 15.000 θεατών, τη μεγαλύτερη αρένα στο Πρωτάθλημα Πολωνίας. Τη σεζόν 2011-12, η Τρεφλ Σόποτ έφτασε στους τελικούς του πρωταθλήματος, όπου αντιμετώπισε την πρόγονό της, Άρκα Γκντίνια. Σε μια συναρπαστική σειρά τελικών, η Τρεφλ Σόποτ έχασε με 4-3. 

Το 2011-12, η Τρεφλ Σόποτ κέρδισε το πρώτο της τρόπαιο, όταν κατέκτησε το Κύπελλο Πολωνίας. Την επόμενη σεζόν, κατέκτησε ξανά το Κύπελλο. Παράλληλα με αυτές τις κατακτήσεις, η ομάδα κέρδισε επίσης το Σούπερ Καπ Πολωνίας το 2012 και το 2013. 

## Τρόπαια

* **Πρωτάθλημα Πολωνίας** 
** 2η θέση (1): 2011-12 
*** 3η θέση (1): 2013-14 
* **Κύπελλο Πολωνίας** 
** **Νικητές (2):** 2011-12, 2012-13 
* **Σούπερ Καπ Πολωνίας** 
** **Νικητές (2):** 2012, 2013 

## Σεζόν ανά σεζόν

## Παραπομπές


## Εξωτερικοί σύνδεσμοι

* Επίσημος ιστότοπος της Τρεφλ Σόποτ (πολωνικά) 

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1995
Κατηγορία:Αθλητισμός στο Σόποτ
Σουσίλ Κοϊράλα

Ο **Σουσίλ Κοϊράλα** (νεπαλέζικα: सुशील कोइराला, 12 Αυγούστου 1939 – 9 Φεβρουαρίου 2016) ήταν ο Πρωθυπουργός του Νεπάλ από τις 11 Φεβρουαρίου 2014 έως τις 10 Οκτωβρίου 2015. Ήταν επίσης πρόεδρος του πολιτικού κόμματος "Νεπαλέζικο Κογκρέσο" από το 2010 έως το 2016.

Ο Κοϊράλα εξελέγη ως Πρωθυπουργός του Νεπάλ από το κοινοβούλιο στις 9 Φεβρουαρίου 2014. Ο Κοϊράλα εντάχθηκε στο Νεπαλέζικο Κογκρέσο το 1952 και υπηρέτησε σε διάφορα αξιώματα πριν αναλάβει πρόεδρος το 2010.

## Προσωπική ζωή
Ο Σουσίλ Κοϊράλα είναι γιος των Μποντ Πρασάντ Κοϊράλα και Κουμινίντι Κοϊράλα. Γεννήθηκε στις 12 Αυγούστου 1939 στο Μπιρατναγκάρ, την 2η μεγαλύτερη πόλη του Νεπάλ. Ο Κοϊράλα ήταν άγαμος και είναι γνωστό ότι περνούσε μια απλή ζωή. Είναι μέλος της οικογένειας πολιτικών Κοϊράλα. Ήταν ξάδελφος των πρώην πρωθυπουργών Ματρίκα Πρασάντ Κοϊράλα, Γκιρίτζα Πρασάντ Κοϊράλα και Μπίσβεσβαρ Πρασάντ Κοϊράλα.

Ήταν μακροχρόνιος καπνιστής. Διαγνώστηκε με καρκίνο της γλώσσας το 2006 και καρκίνο του πνεύμονα τον Ιούνιο του 2014. Πέθανε στις 10 Φεβρουαρίου 2016, στις 12:50 π.μ. από πνευμονία στη Κατμαντού,, σε ηλικία 76 ετών. Ήταν γνωστώς και ως Σουσίλ ντα. Λέγεται ότι ο Κοϊράλα είχε πτυχίο από ένα κολέγιο της Ινδίας, αν και ο ίδιος το θεωρούσε ως άτυπη εκπαίδευση.

## Παραπομπές


Κατηγορία:Πρωθυπουργοί του Νεπάλ
Ο Εραστής της Λαίδης Τσάτερλι (ταινία)

**Ο εραστής της λαίδης Τσάτερλι** (αγγλικά: Lady Chatterley's Lover), είναι  ερωτική ταινία Βρετανο-Γαλλικής παραγωγής του 1981, σε σκηνοθεσία Τζαστ Τζέικιν και πρωταγωνιστούν η Σίλβια Κριστέλ και ο Νικόλας Κλέι. Η ταινία είναι βασισμένη στη ομώνυμη νουβέλα του Ντ. Χ. Λώρενς.

## Πλοκή
Το 1917, η Κοστάνς Ριντ, μια κοπέλα ηλικίας είκοσι δύο ετών, κόρη του τότε γνωστού καλλιτέχνη της Βασιλικής Ακαδημίας Σερ Μάλκολμ Ριντ, παντρεύτηκε τον Βαρώνο Κλίφορντ Τσάτερλι. Η ευτυχία του γάμου τους όμως ήταν σύντομη, καθώς έξι μήνες αργότερα, ο νεαρός Κλίφορντ, εξαιτίας ενός τραυματισμού που του συνέβει κατά τον Ά Παγκόσμιο Πόλεμο, είχε σαν αποτέλεσμα να μείνει ημι-παράλυτος και να καθηλωθεί σε μια αναπηρική καρέκλα.

Το 1920, ο Κλίφορντ με την Κοστάνς θα πάνε να ζήσουν στο οικογενειακό τους κτήμα Τσατερλέι. Παρά την ανικανότητα του συζύγου της, η Κόνι (όπως ήταν το χαιδευτικό της) τον αγαπά και είναι έτοιμη να τον φροντίσει και να παραμείνει πιστή σε αυτόν, αλλά ο Κλίφορντ, καταλαβαίνοντας ότι για μια νεαρή γυναίκα η ζωή χωρίς σεξ μπορεί να είναι δύσκολη, ευγενικά της επιτρέπει να έχει έναν εραστή, αν βρεθεί ο κατάλληλος υποψήφιος.

## Διανομή Ρόλων
* Σίλβια Κριστέλ ως λαίδη Κοστάνς Τσάτερλι
* Νικολας Κλέι ως Όλιβερ Μέλορς
* Σων Μπράιαντ ως Σερ Κλίφορντ Τσάτερλι
* Ανν Μίτσελ ως Άιβι Μπόλτον
* Ελίζαμπεθ Σπριγκς ως λαίδη Έβα
* Πήτερ Μπένετ ως ο μπάτλερ
* Άντονι Χεντ ως Άντον
* Μπέσι Λοβ ως Φλώρα
* Τζον Τίναν ως Ρόμπερτς
* Ράιαν Μίτσελ ως ζιγκολό

## Παραπομπές


## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ταινίες του 1981
Κατηγορία:Βρετανικές ερωτικές ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες τοποθετημένες στην Αγγλία
Άντρος Καραγιάννης

Ο **Άντρος Καραγιάννης** είναι Ελληνοκύπριος πολιτικός. Από το 2012 είναι δήμαρχος Δήμου Δερύνειας.

## Βιογραφικά Στοιχεία
Ο Άντρος Καραγιάννης γεννήθηκε στην Αμμόχωστο στις 24 Απριλίου 1973. Σπούδασε γερμανική και αγγλική φιλολογία στο Πανεπιστήμιο της Λειψίας. Ακολούθησαν σπουδές στην αγγλική φιλολογία στο Πανεπιστήμιο του Λιντς και σπουδές γαλλικής φιλολογίας στο Πανεπιστήμιο του Μετς. Επιπλέον, σπούδασε Διεθνείς Σχέσεις και Ευρωπαϊκές Σπουδές στο Πανεπιστήμιο Λευκωσίας.

Μετά την ολοκλήρωση των σπουδών του επέστρεψε στην Κύπρο, όπου και εργάστηκε ως αναγνωρισμένος ξεναγός του Κυπριακού Οργανισμού Τουρισμού στις γλώσσες αγγλικά, γαλλικά και γερμανικά. Ακολούθως, εργάστηκε ως καθηγητής αγγλικών και γερμανικών σε ιδιωτικές σχολές και σε δημόσια σχολεία, όπως και στο Πανεπιστήμιο Λευκωσίας.

Είναι νυμφευμένος με την Φωτείνα Α. Βασιλείου και έχει ένα υιό και μια κόρη.

## Πολιτική διαδρομή
Την περίοδο 2008-2011 εργάστηκε ως κοινοβουλευτικός συνεργάτης του ΑΚΕΛ. Σήμερα είναι μέλος της Κεντρικής Επιτροπής του ΑΚΕΛ.

Στις Δημοτικές εκλογές του 2011 εκλέχθηκε Δήμαρχος Δερύνειας. Επανεξελέγη στις Δημοτικές εκλογές του 2016 χωρίς ανθυποψήφιο.

Ως δήμαρχος, διετέλεσε πρόεδρος του Συμβουλίου Κοινοτικού Εθελοντισμού (ΣΚΕ) Δερύνειας, πρόεδρος της Επιτροπής Ελεύθερων Ακριτικών και Ημικατεχόμενων Δήμων, πρόεδρος του Συμβουλίου Αποχετεύσεων Κοκκινοχωρίων (ΣΑΚ), μέλος της Κυπριακής Αντιπροσωπείας στην Επιτροπή των Περιφερειών της Ευρωπαϊκής Ένωσης, μέλος του Διοικητικού Συμβουλίου της Ακαδημίας Τοπικής Αυτοδιοίκησης Κύπρου και μέλος του Διοικητικού Συμβουλίου της Αναπτυξιακής Εταιρείας Επαρχιών Λάρνακας και Αμμοχώστου.

## Παραπομπές


## Πηγές
*

|-

Κατηγορία:Δήμαρχοι Δερύνειας
Κατηγορία:Κύπριοι ξεναγοί
Κατηγορία:Κύπριοι εκπαιδευτικοί
Γενικές εκλογές 2019 στο Γιβραλτάρ

Οι **[[εκλογές στο Γιβραλτάρ|γενικές εκλογές του Γιβραλτάρ]] του 2019** είχαν ως αποτέλεσμα την εκλογή 17 μελών για το 4ο Κοινοβούλιο του Γιβραλτάρ. Διενεργήθηκαν στις 17 Οκτωβρίου 2019. Η ημερομηνία των εκλογών ανακοινώθηκε από τον επικεφαλής της κυβέρνησης Φάμπιαν Πικάρντο στις 16 Σεπτεμβρίου 2019.

Η συμμαχία GSLP–Φιλελευθέρων κέρδισαν την 3η συνεχόμενη εκλογική τους νίκη και διατήρησαν την πλειοψηφία στο κοινοβούλιο. Έπειτα από την τρίτη συνεχόμενη εκλογική νίκη του, ο Φάμπιαν Πικάρντο παρέμεινε επικεφαλής υπουργός.

Ωστόσο, αμφότερα ο κυβερνών συνασπισμός GSLP–Φιλελευθέρων και οι Σοσιαλδημοκράτες του Γιβραλτάρ από την αντιπολίτευση έχασαν ψήφους από το νέο κόμμα Μαζί Γιβραλτάρ, το οποίο πήρε μία έδρα από το GSD.

## Χρόνος και διαδικασία
Με βάση το εδάφιο 38(2) του Συνταγματικού Διατάγματος του 2006, το Κοινοβούλιο θα πρέπει να διαλυθεί 4 χρόνια μετά την πρώτη του συνεδρίαση έπειτα από τις τελευταίες εκλογές. Οι εκλογές διενεργούνται την Πέμπτη.

Οι βουλευτές εκλέγονται με περιορισμένη ψηφοφορία.

## Εκστρατεία
Το θέμα του Brexit αποτέλεσε σημαντικό ζήτημα κατά την προεκλογική εκστρατεία, με τον επικεφαλής υπουργό Πικάρντο να δηλώνει ότι το έδαφος ήταν έτοιμο για ένα Brexit χωρίς συμφωνία.

## Αποτελέσματα

## Παραπομπές


2019
Γιβραλταρ
Διοργανώσεις Ε.Π.Σ. Πιερίας 2019–20

Για την **περίοδο 2019–20**, η Ένωση Ποδοσφαιρικών Σωματείων Πιερίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Πιερίας.

Η πρωταθλήτρια ομάδα της ΕΠΣ Πιερίας προβιβάζεται στη Γ΄ Εθνική ερασιτεχνική κατηγορία. Η ομάδα που ανακηρύσεται κυπελλούχος ΕΠΣ Πιερίας, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Για την περίοδο 2019–20, η δομή του πρωταθλήματος της Ε.Π.Σ. Πιερίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία
Για την αγωνιστική περίοδο 2019-20 στην Α' κατηγορία προβιβάζεται μία ομάδα και υποβιβάζονται τρεις.

Πηγή: Ε.Π.Σ.Π.

### Β΄ Κατηγορία
Για την αγωνιστική περίοδο 2019-20 στη Β' κατηγορία προβιβάζεται μία ομάδα και υποβιβάζονται δύο.

Πηγή: Ε.Π.Σ.Π.

### Γ΄ Κατηγορία
Για την αγωνιστική περίοδο 2019-20 στη Γ' κατηγορία προβιβάζεται μία ομάδα.

Πηγή: Ε.Π.Σ.Π.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πιερίας, εκτός των Β΄ ομάδων.

### Προημιτελικοί

|}

Πηγή: Ε.Π.Σ.Π.

### Ημιτελικοί

|}

### Τελικός

## Παραπομπές


* 

Κατηγορία:Ε.Π.Σ. Πιερίας
Κατηγορία:Εγχώρια ποδοσφαιρικά πρωταθλήματα 2019–2020
Κατηγορία:Εγχώρια ποδοσφαιρικά κύπελλα 2018-2019
Ευρασιατική πλάκα

μικρογραφία
Η **Ευρασιατική πλάκα** είναι μια τεκτονική πλάκα που περιλαμβάνει το μεγαλύτερο μέρος της Ευρασίας (τη μάζα γης που συντίθεται από τις ηπείρους της Ευρώπης και της Ασίας. Δεν περιλαμβάνεται η Ινδική και η Αραβική υποήπειρος και η περιοχή ανατολικά της οροσειράς Τσέρσκι στην ανατολική Σιβηρία. Τέλος, αποτελείται από ωκεάνιο φλοιό που εκτείνεται προς τα δυτικά στην Μεσο-Ατλαντική Ράχη και προς το βορρά στην Ράχη Gakkel.

Οριοθετείται στο βορρά από τη Βορειο-Αμερικανική πλάκα, στο νότο από την Αφρικανική πλάκα, την Αραβική υποπλάκα και την Ινδο-Αυστραλιανή πλάκα. Στα δυτικά οριοθετείται από την Βορειο-Αμερικανική πλάκα (στην Μεσο-Ατλαντική Ράχη).

Το αποκλίνον περιθώριο της Ευρασιατικής και της Βορειο-Αμερικανικής πλάκας προκάλεσε τις ηφαιστειακές εκρήξεις στην Ισλανδία, όπως την έκρηξη του Λάκι το 1783, του Έλντφελ το 1973 και την έκρηξη του Εϊγιαφιάτλαγιοκουτλ το 2010.

Επίσης, η γεωδυναμική της Κεντρικής Ασίας κυριαρχείται από την αλληλεπίδραση μεταξύ της Ευρασιατικής και της Ινδικής πλάκας.

## Παραπομπές


Κατηγορία:Τεκτονικές πλάκες
Αφρικανική πλάκα

μικρογραφία
Η **Αφρικανική πλάκα** είναι μια τεκτονική πλάκα που διασχίζεται από τον ισημερινό καθώς και τον πρώτο μεσημβρινό. Περιλαμβάνει το μεγαλύτερο μέρος της ηπείρου της Αφρικής, καθώς και ωκεάνιο φλοιό που βρίσκεται ανάμεσα στην ήπειρο και τις διάφορες μεσοωκεάνιες ράχες. Πριν από 60 με 10 εκατομμύρια έτη, άρχισε η ταφρογένεση της Σομαλικής πλάκας κατά μήκος της Τεκτονικής Τάφρου Ανατολικής Αφρικής. Δεδομένου ότι η αφρικανική ήπειρος αποτελείται από φλοιό τόσο από την Αφρικανική όσο και από την Σομαλική πλάκα, στη βιβλιογραφία η Αφρικανική πλάκα αναφέρεται και ως Νούμπιαν πλάκα για να την διακρίνει από την ήπειρο.

Οριοθετείται στα βόρεια από την Ευρασιατική, Αιγαιακή, και την πλάκα της Ανατολίας, στα νότια από την Ανταρκτική πλάκα, στα βορειοδυτικά και στα νοτιοδυτικά από το αποκλίνων περιθώριο της Βορειο-Αμερικανικής και της Νοτιο-Αμερικανικής πλάκας αντίστοιχα (όπου σχηματίζεται το κεντρικό και νότια τμήμα της Μεσο-Ατλαντικής ράχης). Στα βορειοανατολικά από την Αραβική πλάκα και στα νοτιοανατολικά από την Σομαλική πλάκα.

## Παραπομπές


Κατηγορία:Τεκτονικές πλάκες
Κατηγορία:Γεωλογία του Ινδικού Ωκεανού
Νοτιο-Αμερικανική πλάκα

μικρογραφία
Η **Νοτιο-Αμερικανική πλάκα** είναι μια τεκτονική πλάκα που περιέχει το μεγαλύτερο μέρος της Νότιας Αμερικής καθώς και μια αρκετά μεγάλη περιοχή του βυθού του Ατλαντικού Ωκεανού που εκτείνεται προς τα ανατολικά στην Αφρικανική πλάκα με την οποία σχηματίζεται το νότιο τμήμα της Μεσο-Ατλαντικής Ράχης.

Οριοθετείται στα βόρεια από την Καραϊβική πλάκα και τον ωκεάνιο φλοιό της Βορειο-Αμερικανικής πλάκας, νότια από την Ανταρκτική πλάκα, την Πλάκα Scotia και την πλάκα Sandwich, δυτικά από την Πλάκα της Νάσκα και ανατολικά από την Αφρικανική πλάκα.

Σύμφωνα με γεωλογικές έρευνες η Νοτιο-Αμερικανική πλάκα απομακρύνεται από τη Μεσο-Ατλαντική Ράχη κινούμενη δυτικά: «Κομμάτια των ορίων των πλακών που αποτελούνται από εναλλαγές σχετικά μικρών ρηγμάτων μετασχηματισμού και τμήματα μεσοωκεάνιων ραχών αντιπροσωπεύονται από ένα όριο που ακολουθεί τη γενική τάση.» Με αποτέλεσμα, η πλάκα Nazca που κινείται προς τα ανατολικά και είναι πιο πυκνή, υποβυθίζεται κάτω από τη Νοτιο-Αμερικάνικη πλάκα, κατά μήκος της ακτής της ηπείρου στον Ειρηνικό, με ρυθμό 77 χιλιοστόμετρα ετησίως Η σύγκρουση αυτών των δύο πλακών είναι υπεύθυνη για την ανύψωση των Άνδεων και για τη δημιουργία των πολυάριθμων ηφαιστείων που υπάρχουν σε αυτές.

## Παραπομπές


Νοτιοαμερ
Βορειο-Αμερικανική πλάκα

μικρογραφία
Η **Βορειο-Αμερικανική πλάκα** είναι μια τεκτονική πλάκα που περιέχει το μεγαλύτερο μέρος της Βόρειας Αμερικής, τη Γροιλανδία, την Κούβα, τις Μπαχάμες, μέρος της βορειοανατολικής Ασίας και τμήματα της Ισλανδίας και των Αζορών. Με έκταση 76.000.000 τ.χλμ., είναι η δεύτερη μεγαλύτερη τεκτονική πλάκα, πίσω από την πλάκα του Ειρηνικού (με την οποία συνορεύει στα δυτικά).

Εκτείνεται ανατολικά έως την Μεσο-Ατλαντική Ράχη και δυτικά έως την Ράχη Chersky στην Ανατολική Σιβηρία. Η πλάκα αποτελείται και από ηπειρωτικό και από ωκεάνιο φλοιό. Το εσωτερικό της κύριας ηπειρωτικής μάζας αποτελείται από έναν εκτενή γρανιτικό πυρήνα που ονομάζεται κρατώνας. Σχεδόν όλες οι άκρες του κρατώνα, είναι θραύσματα του φλοιώδους υλικού που ονομάζεται τεκτονοστρωματογραφικό πεδίο, το οποίο προσκολλήθηκε στον κρατώνα με τεκτονικές διεργασίες που διήρκησαν μεγάλο χρονικό διάστημα. Θεωρείται ότι μεγάλο μέρος της Βόρειας Αμερικής δυτικά των Βραχωδών Όρεων αποτελείται από τέτοια τεκτονοστρωματογραφικά πεδία.

Κατηγορία:Τεκτονικές πλάκες
Πλάκα του Ειρηνικού

μικρογραφία
Η **Πλάκα του Ειρηνικού** είναι μια τεκτονική πλάκα που περιέχει το μεγαλύτερο μέρος του πυθμένα του Ειρηνικού ωκεανού. Με έκταση 103 εκατομμύρια τετραγωνικά χιλιόμετρα, είναι η μεγαλύτερη τεκτονική πλάκα. Περιέχει ένα hotspot που δημιουργεί τα νησιά της Χαβάης.

Οριοθετείται στα βόρεια από την Βορειο-Αμερικανική πλάκα, στα βορειοανατολικά από την Explorer, την Juan de Fuca και την πλάκα Gorda, στα ανατολικά από την Νοτιο-Αμερικανικήκαι την πλάκα Cocos, στα νοτιοανατολικά από την πλάκα Nazca, στα νότια από την Ανταρκτική πλάκα, στα νοτιοδυτικά από την Ινδο-Αυστραλιανή πλάκα, στα δυτικά από την πλάκα της θάλασσας των Φιλιππίνων, την πλάκα Caroline και την πλάκα του Βόρειου Μπίσμαρκ και στα βορειοδυτικά από την πλάκα Okhotsk.

## Παραπομπές


Ειρην